
JANAAZEY KE AHKAAM WA MASAAIL 


SI. No. 

FEHRIST (index) 

Pg. No. 

1 

Namaaz Janaazah ka saheeh tareeqah. 

1 

2 

Kaun se shakhs ki Namaaz Janaazah padhni jaaez nahi ? 

3 

3 

Mayyat ko Ghusl deney ka saheeh tareeqah. 

5 

4 

Aisey kaam jo islaam mein jaaez nahi. 

7 


(Alhumdulillaah Qur-aan AurSaheeh Ahaadees Ki Raushni Mein) 
Taaleef : Abu Al-Hasan Al-Hindi (Hafizahullaah) 


Namaaz Janaazah Ruku Aur Sujood Ke Baghair Khadey Khadey Hi 
Padhi Jaati Hai, Is Ki Chaar (4) Takbeeraat Hai. 

[Saheeh Al-Bukhaari : 3879 ; Saheeh Muslim : 2207 or 952] 

1. Pehli Takbeer (Allaahu Akbar) Ke Ba'd Surah Faatiha Aur Koi Ek Soorat 

Ya Chand Aayaat Padhi Jaati Hai. [Saheeh Al-Bukhaari, Hadees : 1335] 

NOTE: Soorah Faatiha Qiraat (Ya'ni Aawaaz Se) Padhna Sunnat Hai. 

[Sunan Abu Daawood, Hadees (Saheeh) : 3198] 

2. Doosri Takbeer (Allaahu Akbar) Ke Ba’d Durood-e-lbraaheem Jo Hum 
Namaaz Mein Padhtey Hain (Woh Padhein). 

[Musannaf Ibn Abi Shaibah, Hadees : 11379 Aur Dekhiye Musannaf Abdur-Razzaaq: 3/489, 
Hadees (Saheeh) : 409] 

3. Teesri Takbeer (Allaahu Akbar) Ke Ba'd Mayyat Ke Liye Woh Duaaein 
Padhi Jaati Hain Jo Nabi (^&) Se Manqool (Saabit) Hain. 

[Saheeh Muslim, Hadees : 2232 or 963] 

EK DUAA: Jo Nabi Se Saabit Hai Aur Bohat Mash-hoor Hai : 

"Allaahum-Maghfirli Hayyina Wa Mayyitina, Wa Sagheerinaa Wa 
Kabeerinaa, Wa Zakarina Wa Unsaanaa, Wa Shaahidinaa Wa 
Ghaaibinaa. Allaahumma! Man Ahyaitahu Minnaa Fa Ahyihi Alai 
Eemaan, Wa Man Tawaf-Faitahu Minnaa Fatawaffahu Alai Islaam. 
Allaahumma ! Laa Tuhrimnaa Ajrahu, Wa Laa Tuzillanaa Ba'dahu." 

[Sunan Abu Daawood, Kitaab-ul-Janaaiz, Hadees (Hasan) : 3201] 

4. Aur Chauthi Takbeer (Allaahu Akbar) Ke Ba'd Salaam Pheyr Diya Jaata 

Hai. [Sunan An-Nasaai, Hadees (Saheeh) : 1991] 

NOTE: Yaad Rahey Ki Is Tareeqey Ko Chhord Kar Koi Doosra Tareeqah 
Nahi Hai Aur Agar Kisi Ne Doosra Tareeqah Bataaya Tou Samajh Jaana 
Chaahiye Ki Woh Jhooti Aur Mangharat (Fabricated) Baatein Bataa Raha 
Hai. Jo Na Tou Nabi (Xs&) Se Saabit Hai Aur Na Sahaaba Se. 

KYA SHIRK KARNE WAALON Kl NAMAAZ 
JANAAZAH PADHNA JAAEZ HAI ? 

Allaah Ta'aalaa Ne Farmaaya : 

"Paighambar Ko Aur Doosrey Musalmaanon Ko Jaaez Nahi Ke 
Mushrikeen (Shirk Karne Waalon) Ke Liye Maghfirat Ki Duaa Maangey 
Agarchey Woh Rishtedaar Hi Ho Is Amr Ke Zaahir Ho Jaaney Ke Ba'd Ke 
Yeh Log Jahannami Hai." [Soorah At-Taubah : 113 ] 

Is Baarey Mein Al-Mausoo'ah Al-Fiqhiyyah (41/21) Mein Kaha Gaya Hai : 

Nabi (A&) Munaafiqon Ki Janaazey Ki Namaaz Padha Karte The Aur Un 

Ke Liye Maghfirat Ki Duaa Karte The Jab Tak Yeh Aayat Naazil Huyi : 

"Unke Liye Tu Istighfaar Kar Ya Na Kar, Agar Tu Sattar (70) Baar Bhi Un 
Ke Liye Istighfaar Karey Tou Bhi Allaah Unhein Hargiz Na Bakhshega, 

[Soorah At-Taubah : 80] 

NOTE: Is Aayat Ke Ba'd Nabi (;fe&) Mushrikeen Aur Kuffaar Ki Janaazey Ki 
Namaaz Nahi Padhey Aur Na Hi Un Ki Maghfirat Ki Duaa Ki. Aur Zyaada 
Jaanney Ke Liye Is Link Ko Visit Karein. Https://isiamqa.info/En/246744 

KAAFIR Kl NAMAAZ JANAAZAH KA BAYAAN. 

Imaam Nawawi (Rahimahuiiaah) Ne Kaha : 

"Kaafir Ki Janaazey Ki Namaaz Padhna Aur Uski Maghfirat Ke Liye Duaa 
Kama Manaa Hai Qur-aan Ki Aayaton Ke Mutaabiq Aur Ijmaa Ke 
Mutaabiq." [Al-Majmoo' : 5/144 No. 258] 

KHUD KUSHEE (SUICIDE) KARNE WAALE KI 

NAMAAZ JANAAZAH. 

Nabi (A&) Ko Khabar Pohanchi Ke Kisi Ne Khud Kushee Karli Hai Tou Aap 
Ne Farmaaya: "Mai Us Ki Namaaz Janaazah Nahi Padhunga." 

[Sunan Abu Daawood : 3185, (Saheeh)] 

JAADUGAR KI NAMAAZ JANAAZAH PADHNA. 

Bin Baaz (Rahimahuiiaah) Se Poocha Gaya : 

Jaadugar Ki Namaaz Janaazah Ke Baarey Mein Aur Usko Musalmaanon 
Ke Qabristaan Mein Dafnaaney Ke Baarey Mein Poocha Gaya. 

Unho Ne Jawaab Diya : 

"Us Ke Janaazey Ki Namaaz Nahi Padhna Chaahiye Aur Usey 
Musalmaanon Ke Qabristaan Mein Nahi Dafnaana Chaahiye, Us Ko 
Kaafiron Ke Qabristaan Mein Dafnaana Chaahiye Na Usey Ghusl Dena 
Aur Na Hi Kafan Pehnaana Chaahiye." [Majmoo' Fataawaa : 8/ni] 

NOTE: In Sab Aalimon Ke Fataawon Se Aur Allaah Ta'aalaa Ke Farmaan Ke 
Mutaabiq Pata Yeh Chala Ke Janaazey Ki Namaaz Sirf Aur Sirf 
Musalmaanon Ke Liye Hi Padhi Jaaney Waali Namaaz Hai. 

Aur Ek Baat Ghaur Karne Waali Yeh Hai Ke Yahaan Mushrikeen Ki 
Namaaz Janaazah Padhne Se Manaa Kiya Gaya Hai, 

Chaahey Woh Mushrik Moortiyon Ki Pooja Karne Waala Ho Ya Qabaron 
Ki Ibaadat Karne Waala Ho, Donon Baraabar Hain. 

Tou Aisey Logon Ki Namaaz Janaazah Na Tou Padhni Hai Aur Na Hi 
Padhaana Jaaez Hai. 

NAMAAZ CHHORD NE WAALE KI NAMAAZ JANAAZAH. 

NAMAAZ CHHORD NE WAALE KA KYA HUKM HAI ? 

1. Al-Laalkai Ne Farmaya Ke Imaam Ahmad Ibn Hanbal Ne Farmaaya : 

"Jis Kisi Ne Salaah (Namaaz) Ko Chhorda Usne Kufr Kiya (Woh Kaafir 
Hogaya) Aur Aisa Koi Amal Nahi Hai Jis ke Chhord ne se Insaan Kaafir 
Hota Hai Siwaaye Salaah Ke. 

Aur Jis Kisi Ne Isey (Salaah/Namaaz) Chhorda Woh Kaafir Hogaya Aur 
Allaah Ne Usko Qatal Kama Halaal (Jaaez) Kardiya Hai." 

[Sharh Usool Itiqad Ahl As-Sunnah Wa Al-Jama'ah, Vol. 1/179] 

2. Ibn Hazm Ne Farmaaya: "Sahaabah Ki Ek Jamaat Aur Unke Ba'd Ke 
Taba’een Yeh Eemaan Rakhte The Ki, 

Jis Kisi Ne Jaan Booj Kar Ek Salah Ko Uske Mukharrarah Waqt Hojane 
Tak Nahi Pardha Toh Woh Kaafir Hogaya. Aur Yehi Aqeedah Rakhne 
Waalon Mein Se 'Umar Ibn Khattaab, 'Abdur-Rahman Ibn 'Awf, Muadh 
Ibn Jabal, Abu Hurairah Aur Abu Dardah (Raziyallaahu Anhum). 

Aur Doosre Ulamaa Jo Yeh Soch Rakhte The Usme Se Ahmad Ibn Hanbal, 
Ishaaq Bin Rahwai, Abdullaah Ibn Mubaarak, An-Nakhli, Al-Haakim Ibn 
Utaibah, Abu Ayyub As-Sakhtiyaani, Abu Dawood At-Tayaalisi, Abu Bakr 
Bin Abi Shaibah, Zubair Ibn Harb The." [SahTh At-TarghTbi Wat-TarhTbT, Pg. 235] 

3. Ibn Usaimeen Ne Kaha: Umar Bin Khattaab (Raziyallaahu Anhu) Ne Kaha: 

"Namaaz Chhord Ne Waale Ka Islaam Mein Koi Hissa Hai Hi Nahi." 

[SOURCE: Bey Namaazi Ka Shar'ee Hukm in Urdu, Pg No.17] 

Aur Jab Yeh Baat Vaazih Hogayi Ke Namaaz Chhord Ne Waala Kaafir Hai 
Tou Us Par Murtaddon Ke Ahkaam Naafiz Hongey (Musalmaanon ke 
nahi), Un Mein Se Kuch Neechey Zikr Kiye Gaye Hain: 

1. Usse Shaadi Biyaah Kama Durust Nahi Hai Agar Bey Namaazi Hi Ki 
Haalat Mein Uska Aqad Hojaaye Tou Yeh Nikaah Baatil Hai. Uske Liye 
Beewi Halaal Nahi Hogi Isliye Ke Allaah Ta'aalaa Ne Muhaajir Auraton Ke 
Baarey Mein Farmaaya : 

"Agar Woh Tumhein Eemaandaar Maloom Ho Tou Ab Unhein Kaafir Ki 
Taraf Waapas Na Karo Yeh Unke Halaal Nahi Aur Na Woh Inke Liye 
Halaal Hai." [Al-Mumtahinah:10] 

2. Agar Aadmi Aqad Ho Jaaney Ke Ba'd Namaaz Chhordey Tou Nikaah 
Fuskh Ho Jaayega Uske Liye Beewi Halaal Nahi Hogi Jis Ki Daleel Oopar 
Zikr Kee Gayi Aayat Hai. 

Ahle ILm Ke Nazdeek Ma'roof Tafseel Ke Etebaar Se Ke Namaaz Chhord 
Na Dukhool Se Pehle Hai Ya Ba'd Mein. 

3. Us Bey Namaazi Ki Zubah Kee Huyi Cheez Nahi Khaayi Jaasakti 
Hai Kyun? Isliye Ke Liye Woh Haraam Hai. Aur Agar Yahoodi Ya 
Nasraani Zubah Kare Tou Uski Zubah Kee Huyi Cheez Khaana Hamaare 
Liye Halaal Hai. Tou Is Bey Namaazi Ka Zabeehah Yahooodi Aur Nasraani 
Ke Zabeehah Se Buraa Hai. Allaah Ki Panaah. 

4. Uske Liye Makkah Mein Ya Uske Hudood-e-Haram Mein Daakhii 
Hona Durust Wa Jaaez Nahi Hai Isliye Ke Allaah Ta'aalaa Ka Farmaan Hai: 

"Aye Eemaan Waalon! Beshak Mushrikeen Bilkul Naapaak Hai Woh Is Saal 
Ke Ba'd Masjid-e-Haraam Me Paas Bhi Na Bhatakney Paaein." [At-Taubah: 28 ] 

5. Agar Uske Qareebi Rishtedaaron Mein Kisi Ki Maut Hojaaye Tou 
Meeraas (Viraasat//lnheritance) Mein Uska Koi Hissa Nahi Hai. Agar Koi 
Aadmi Aisa Ladka Chhord Kar Marjaaye Jo Bey Namaazi Ho (Marne Waala 
Insaan Namaazi Tha Aur Beta Bey Namaazi Hai) Aur Ek Aisey Chacha Ke 
Ladkey Se Jo Door Ki Qaraabat Daari Rakhta Ho Tou Kaun Uska Waaris Hoga ? 

(Jawaab): Uska Chachazaad Bhaai Waaris Hoga Na Ke Uska Beta Isliye Ke 

Nabi (;&&) Ka Farmaan Hai Jisey Usaamah Bin Zaid (Raziyallaahu Anhu) Ne 

Rivaayat Kiya Hai Ke: "Musalmaan Ka Waaris Kaafir Nahi Hosakta Hai 
Aur Na Hi Kaafir Ka Waaris Musalmaan Hosakta Hai." 

[Saheeh Muslim : 4140 or 1614 a] 

Aur Rasool Allaah Ka Yeh Farmaan Bhi Hai Ke: "Muqarrarah Hissey 
Haqdaaron Ko Do Aur Jo Bach Jaaye Woh Sab Se Qareebi Rishtedaar 
Rakhney Waale Mard Ke Liye Hai." [Saheeh Muslim : 4141 or 1615 a] 

Aur Yeh Ek Misaal Hai Aur Yahi Tamaam Waarison Par Laagu Hoga. 

6. Bey Namaazi Ko Marney Ke Ba'd Na Ghusl Diya Jaayega Na Hi 
Kafan Aur Na Uski Namaaz Janaazah Padhi Jaayegi Aur Na Hi 
Musalmaanon Qabristaan Mein Dafan Kiya Jaayega. 

Tab Uske Saath Kya Sulook Kiya Jaayega ? 

Usko Sehraa (Desert) Mein Ley Jaakar Gadaa Khodkar Usi Kapdey Mein 
Hi Dafan Kardiya Jaayega Isliye Ke Iski Koi Hurmat Nahi Hai Aur Is Wajah 
Se Kisi Ke Liye Durust Nahi Hai Ke Uske Paas Kisi Bey Namaazi Ki Maut Ho 
Jaaye Aur Usey Uske Bey Namaazi Hone Ka ILm Ho Usey Namaaz 
Janaazah Ke Liye Musalmaanon Ke Paas Laaye. 

7. Uska Hashar Qiyaamat Ke Din Kufr Ke Sardaaron Firaun, Haamaan, 
Qaaroon Aur Abi Bin Khalaf Ke Saath Hoga. Allaah Ki Panaah. Aur 
Jannat Mein Nahi Daakhil Hoga Aur Uske Ahl Wa Ayaal (Ghar Waalon) 
Mein Se Kisi Ke Liye Munaasib Nahi Hai Ke Uske Liye Rahmat Aur 
Maghfirat Ki Duaa Karein. Kaafir Hone Ki Wajah Se Iska Mustahaq Nahi 
Hai Isliye Ke Allaah Ta'aalaa Ka Farmaan Hai : 

"Nabiyon Ko Aur Doosre Musalmaanon Ko Jaaez Nahi Ke Mushrikeen Ke 
Liye Maghfirat Ki Duaa Maangein Agarchey Woh Rishtedaar Hi Hon Is 

Amar Ke Zaahir Ho Jaaney Ke Ba'd Ke Yeh Log Jahannami Hain." 

[At-Taubah : 113] 

Biraadraan-e-lslaam! Mas-Ala Intehaai Khatarnaak Hai Aur Afsos Ka 
Muqaam Hai Ke Kuch Log Is Silsiley Mein Susti Aur Kaahili Se Kaam 
Letey Hain Aur Bey Namaaziyon Ko Gharon Mein Rehne Detey Hain Aur 
Yeh Na Jaaez Hai. 

SOURCE: [Ibn Usaimeen Ki Kitaab Bey Namaazi Ka Shar'ee Hukm, Urdu Pg No. 19-22] 


MAYYAT KO GHUSL DENEY KA 
SAHEEH TAREEQAH. 

1. Umm Atiyah (Raziyaiiaahu Anha) Bayaan Karti Hai Ke Nabi (A&) Ki Beti 
(Zainab Ya Umm Kulsum) Ki Wafaat Huyi Rasool Allaah Wahaan Tashreef Laaye, Aur 

Nabi Ne Farmaaya: "Usey Teen Ya Paanch Baar Ghusl Dedo Aur 

Agar Munaasib Samjho Tou Is Se Bhi Zyaada Dey Sakte Ho. 

Ghusl Ke Paani Mein Beyri Ke Pattey (Lote-Leaves) Milaalo Aur Aakhir 
Mein Kaafoor (Ya Yeh Kaha) Kuch Kaafoor (Camphor) Ka Istemaal Karlena 

Aur Ghusl Se Faarigh Hone Par Mujhe Khabar Dey Dena." 

Chunaanchey Jab Hum Faarigh Huye Tou Aap Ko Khabar Dee Tou Aap Ne 
Humein Apna Tahband (Kapda) Diya Aur Farmaaya : 

"Isey Uske Jism Ke Saath Lapeyt Do." 

[Saheeh Al-Bukhaari : 1253; Sunan Abu Daawood : 3142] 

FAAEDAH: Mayyat Ko Ghusl Detey Huye Bilkul Uriyaa (Poora Nanga) 
Kama Jaaez Nahi Balke Pardey Waali Cheezon Ko Chhupaaney Ka 
Ehtimaam Kama Waajib Hai. Shohar Beewi Ko Ya Beewi Shohar Ko 
Ghusl Dey Tou Jaaez Hai. 

Jaisa Ke Ali (Raziyallaahu Anhu) Ne Faatima (Raziyallaahu Anha) Ko Ghusl Diya Tha. 

2. Rasool Allaah Ne Farmaaya : 

"Ghusl Daayein Taraf Se Aur Aazaaye Wuzu Se Shuru Karo." 

[Saheeh Al-Bukhaari, Hadees : 1256] 

TASHREEH: Isse Maloom Hua Ke Pehle Tahaarat Waghaira Karaake Wuzu 
Karaaya Jaaye Aur Kulli Kama Aur Naak Mein Paani Daalna Bhi Saabit Hua 
Phir Ghusl Diya Jaaye. Aur Ghusl Seedhey Taraf Se Shuru Kiya Jaaye. 

• Mayyat Ko Teen Baar Ghusl Dena Mustahabb Hai. 

• Mayyat Ki Daayein (Right) Taraf Se Ghusl Shuru Kiya Jaaye. 

• Mayyat Agar Aurat Ho Tou Ghusl Se Pehle Uske Baal Kholey Aur 
Ghusl Khatam Ho Jaaney Ke Bad Uski Teen Chotiyaan Banaadey. 

[Saheeh Al-Bukhaari : 1260] 

• Gharwaalon Ka Pukaar Kar Rona Aur Maatam Karne Se Mayyat Ko 
Azaab Hota Hai. [Saheeh Al-Bukhaari : 1289] 

KUCH AISEY KAAM JO SHAREE'AT ISLAAMIYA 

MEIN SAABIT NAHI. 

1. Marney Waale Ke Sar Ke Paas Qur-aan Majeed Rakhna. 

2. Janaazey Par Phool Daalna Ya Qur-aani Chaadar Daalna. 

3. Qabar Ko Aaraaish Pattharon Se Aarasta Kama, Ya Qabar Par Qur-aani 
Aayaat, Kalma Ya Naam Waghaira Likhna. 

4. Dafan Karne Ke Ba'd Qabar Par Azaan Dena Ya Soorah Baqarah Padhna. 

5. Qabaron Par Naat Khwaani Kama Ya Chiraagh Jalaana. 

6. Eesaale Sawaab Ke Liye Teejah, Saatva, Daswa Ya Chaaleeswa Kama 
Aur Khaane Ka Ihtimaam Kama. 

[Abu Daawood, Kitaab-ul-Janaaiz, Jild No.3, Urdu Page No. 493] 

Yeh Saarey Cheezein Deen Mein Bida'aat Hai. Aur Yeh Qur-aan 

Aur Ahaadees Se Saabit Nahi. 

